b'\n_START_ARTICLE_\nSlaget ved Palo Alto\n_START_SECTION_\nBaggrund\n_START_PARAGRAPH_\nSlaget indtraf som f\xc3\xb8lge af mexicanske bestr\xc3\xa6belser p\xc3\xa5 at belejre en amerikansk stilling "Fort Texas", som mexicanerne mente var blevet opf\xc3\xb8rt p\xc3\xa5 mexicansk jord. General Zachary Taylor, som var ved at f\xc3\xa5 forsyninger fra Port Isabel, h\xc3\xb8rte kanontorden i det fjerne. Mexicanerne var begyndt at angribe Fort Texas. General Taylor samlede sine tropper og skyndte sig af sted for at unds\xc3\xa6tte fortet, men blev inden da angrebet af en mexicansk styrke under general Arista. En anden mexicansk styrke p\xc3\xa5 1.540 mand, inklusive 14 kanoner under general Francisco Mejia blev efterladt ved Fort Brown og Matamoros.\n_START_SECTION_\nSlaget\n_START_PARAGRAPH_\nGeneral Aristas h\xc3\xa6r var spredt ud p\xc3\xa5 en 1,5 km lang front, hvilket gjorde et bajonetangreb umuligt. I et uventet tr\xc3\xa6k f\xc3\xb8rte general Taylor sit artilleri frem for at angribe fjenden. Det var the Flying Artillery \xe2\x80\x93 taktikken var at anvende beredent artilleri til at angribe med, for derefter hurtigt at flytte det til en ny position og skyde igen, og var blevet udviklet af major Samuel Ringgold \xe2\x80\x94 der vandt slaget for amerikanerne. Det mexicanske artilleri var tungt og langsomt; ubrugeligt i det tykke krat ved Palo Alto. Arista beordrede kavaleriangreb for at ramme artilleristerne i flanken, men det amerikanske beredne artilleri var i stand til hurtigt at skifte position og kaste de angribende dragoner tilbage.\n_START_SECTION_\nEfterspil\n_START_PARAGRAPH_\nRinggold d\xc3\xb8de af s\xc3\xa5r som han modtog i slaget, men hans d\xc3\xb8d gav moralen et skud tv\xc3\xa6rs over Amerika. Da Taylor stod op n\xc3\xa6ste dag opdagede ham at mexicanerne havde trukket sig tilbage fra slagmarken og flyttet deres lejr til der hvor de m\xc3\xb8dtes n\xc3\xa6ste gang \xe2\x80\x93 Resaca de la Palma._NEWLINE_Mexicanerne led store tab sammenlignet med amerikanerne af flere \xc3\xa5rsager. Det mexicanske krudt var ringere end amerikanernes, hvilket forkortede r\xc3\xa6kkevidden af deres kanoner og musketter._NEWLINE_Det d\xc3\xa5rlige krudt havde en tendens til at eksplodere for tidligt, hvilket fik mange soldater til at bruge mindre ladninger, hvilket yderligere forkortede r\xc3\xa6kkevidden af deres v\xc3\xa5ben._NEWLINE_Mexicanske soldater havde i reglen meget lidt tr\xc3\xa6ning og var ofte bange for det ustabile krudt._NEWLINE_Mexicanerne havde v\xc3\xa5ben som var teknologisk underlegne i forhold amerikanernes. Aristas m\xc3\xa6nd brugte den britiske Brown bess musket, som var det v\xc3\xa5ben briterne havde brugt under Napoleonskrigene og den amerikanske uafh\xc3\xa6ngighedskrig_NEWLINE_Slagmarken kaldes i dag Palo Alto Battlefield National Historic Site og vedligeholdes af National Park Service.'